**Ministru kabineta noteikumu projekta „Grozījums Ministru kabineta 2015. gada 9. jūnija noteikumos Nr. 291 „Noteikumi par biodrošības pasākumu kopumu dzīvnieku turēšanas vietām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25. panta 19. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2015. gada 9. jūnija noteikumi Nr. 291 „Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr. 291), kuru 2. pielikuma 7. punktā noteiktas papildu biodrošības prasības mājputnu turēšanai. Kā papildu biodrošības prasības ir noteikti aizliegumi un ierobežojumi mājputnu un inkubējamo olu pārvietošanai, mājputnu turēšanai ārpus slēgtām telpām, aizliegums izlaist ierobežotās platībās turētus putnus medījumu resursu atjaunošanai. Šie ierobežojumi ietekmē saimniecisko darbību, tāpēc noteikumu Nr. 291 2. pielikuma 7. punktā noteikto papildu biodrošības prasību turpmākas piemērošanas lietderība ir jāizvērtē saistībā ar ūdensputnu migrācijas beigām un pastiprināto draudu mazināšanos par iespēju pārnest putnu gripas ierosinātāju no savvaļas putniem uz mājputniem. 2020. gada 21. aprīlī Zemkopības ministrija sadarbībā ar Latvijas Ornitologu biedrības pārstāvi un Pārtikas un veterinārā dienesta ekspertiem pārrunāja aktuālo informāciju par savvaļas ūdensputnu migrācijas ceļiem un intensitāti cauri Latvijai. Zemkopības ministrija arī konsultējās ar Pārtikas un veterinārā dienesta ekspertiem par putnu gripas izplatību Eiropas reģiona valstīs, tostarp Eiropas Savienības dalībvalstīs. Eiropā ziemojošo ūdensputnu (pīles, zosis, gulbji) pamatmasa ir atlidojusi vai caurceļojusi un, ņemot vērā, ka nav jauni slimības uzliesmojumi ūdensputnu migrācijas ceļā, ir lietderīgi atcelt noteiktos papildu biodrošības pasākumus.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur mājputnus (vistas, tītarus, pērļu vistiņas, zosis, pīles, paipalas, baložus, fazānus, irbes un citus nožogotās platībās turētus putnus). Pēc Lauksaimniecības datu centra datiem, Latvijā 2020. gada 1. janvārī bija reģistrēti 5 696 658 mājputnu un 4967 mājputnu novietņu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazinās administratīvo slogu, jo turpmāk mājputnu īpašniekiem un turētājiem nebūs jānodrošina papildu biodrošības prasību ievērošana. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumi netiek plānoti, jo noteikumu projekts paredz atcelt papildu biodrošības prasības mājputnu turēšanai, ņemot vērā ūdensputnu migrācijas beigas un draudu mazināšanās par iespēju pārnest putnu gripu no savvaļas putniem uz mājputniem. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās ar to budžetā esošajiem resursiem. |

 Zemkopības ministrs K. Gerhards

Vecuma-Veco 67027551

Olita.Vecuma-Veco@zm.gov.lv